ΠΡΩΤΟΚΟΛΛΟ 6 σχετικά με τη νομική ικανότητα, τα προνόμια και τις ασυλίες της Εποπτεύουσας Αρχής ΕΖΕΣ

ΜΕΡΟΣ Ι Η ΕΠΟΠΤΕΥΟΥΣΑ ΑΡΧΗ ΕΖΕΣ

Άρθρο 1

Η Εποπτεύουσα Αρχή ΕΖΕΣ έχει νομική προσωπικότητα. Μπορεί, ιδίως, να συμβάλλεται, να αποκτά και να διαθέτει κινητή και ακίνητη περιουσία, καθώς και να παρίσταται στο Δικαστήριο.

Άρθρο 2

1. Εντός των ορίων των αρμοδιοτήτων της, η Εποπτεύουσα Αρχή ΕΖΕΣ απολαύει ετεροδικίας και ως προς την εκτέλεση, εκτός εάν πρόκειται:

α) για συγκεκριμένη υπόθεση, στην οποία παραιτείται της ασυλίας 7

β) για αγωγή τρίτου ενώπιον των πολιτικών δικαστηρίων για αποζημίωση από ατύχημα που έγινε με όχημα ή άλλο μεταφορικό μέσο που ανήκε ή εχρησιμοποιούντο για λογαριασμό της Εποπτεύουσας Αρχής ΕΖΕΣ ή για τροχαία παράβαση με παρόμοιο μεταφορικό μέσο 7

γ) για την κατάσχεση, μετά από απόφαση των διοικητικών ή των δικαστικών αρχών, των μισθών και αποδοχών, καθώς και συνταξιοδοτικών δικαιωμάτων, που οφείλει η Εποπτεύουσα Αρχή ΕΖΕΣ σε μέλος, υπάλληλο ή μέλος του προσωπικού της, ή σε πρώην μέλος, υπάληλο ή μέλος του προσωπικού της 7

δ) για ανταγωγή άμεσα συνδεόμενη με δίκη που έχει κινηθεί από την Εποπτεύουσα Αρχή ΕΖΕΣ.

2. Η περιουσία της Εποπτεύουσας Αρχής ΕΖΕΣ, όπου και αν βρίσκεται, απαλλάσσεται:

α) από οποιαδήποτε μορφή επίταξης, κατάσχεσης ή απαλλοτρίωσης 7

β) από οποιαδήποτε μορφή μεσεγγύησης και διοικητικής ή προσωρινής διοικητικής απαγόρευσης, εξαιρουμένων των περιπτώσεων που προβλέπονται στην προηγούμενη παράγραφο.

Άρθρο 3

Τα αρχεία της Εποπτεύουσας Αρχής ΕΖΕΣ και όλα τα έγγραφα που της ανήκουν ή είναι στην κατοχή της είναι απαραβίαστα όπου και αν βρίσκονται.

Άρθρο 4

1. Η Εποπτεύουσα Αρχή ΕΖΕΣ μπορεί, χωρίς να υπόκειται σε οικονομικούς ελέγχους, κανονισμούς ή δικαιοστάσια οποιουδήποτε είδους:

α) να συγκεντρώνει κεφάλαια ή συνάλλαγμα κάθε είδους και να έχει λογαριασμούς σε οποιοδήποτε νόμισμα 7

β) να μεταβιβάζει ελεύθερα τα κεφάλαια ή το συνάλλαγμά της από τη μία χώρα στην άλλη ή εντός μίας χώρας και να μετατρέπει το συνάλλαγμα το οποίο διαθέτει σε οποιοδήποτε άλλο νόμισμα.

2. Κατά την άσκηση των δικαιωμάτων της δυνάμει της παραγράφου 1 του παρόντος άρθρου, η Εποπτεύουσα Αρχή ΕΖΕΣ λαμβάνει υπόψη της ενδεχόμενες παραστάσεις κράτους μέλους του παρόντος πρωτοκόλλου και τις εφαρμόζει στο βαθμό που αυτό είναι δυνατό χωρίς να ζημιωθεί.

Άρθρο 5

1. Η Εποπτεύουσα Αρχή ΕΖΕΣ, τα στοιχεία ενεργητικού της, τα εισοδήματα και κάθε άλλο περιουσιακό στοιχείο εξαιρούνται:

α) από κάθε άμεσο φόρο, πλην των φόρων ή τελών που ουσιαστικά αποτελούν βάρη για την παροχή υπηρεσιών κοινής ωφέλειας 7

β) από τους δασμούς, απαγορεύσεις και περιορισμούς σε εισαγωγές και εξαγωγές ως προς τα είδη που εισάγονται ή εξάγονται άμεσα από την Εποπτεύουσα Αρχή ΕΖΕΣ για υπηρεσιακή χρήση. Τα είδη που εισάγονται κατ' αυτόν τον τρόπο δεν μπορούν να πωληθούν στο έδαφος του κράτους στο οποίο έχουν εισαχθεί, εκτός και εάν αυτό επιτραπεί και υπό όρους που εγκρίνει η κυβέρνηση του κράτους αυτού 7

γ) από τους δασμούς, απαγορεύσεις και περιορισμούς στις εισαγωγές και εξαγωγές όσον αφορά τις δημοσιεύσεις τους.

2. Όταν η Εποπτεύουσα Αρχή ΕΖΕΣ αγοράζει ή χρησιμοποιεί αναγκαία για τη λειτουργία της αγαθά ή υπηρεσίες σημαντικής αξίας, στην τιμή των οποίων συμπεριλαμβάνονται φόροι ή δασμοί, το κράτος μέλος του παρόντος πρωτοκόλλου που έχει επιβάλει τους φόρους ή τους δασμούς, λαμβάνει τα κατάλληλα μέτρα προκειμένου να χορηγηθεί απαλλαγή από τους φόρους ή τους δασμούς αυτούς ή μεριμνά για την απόδοσή τους εφόσον είναι δυνατός ο υπολογισμός τους.

Άρθρο 6

1. Η Εποπτεύουσα Αρχή ΕΖΕΣ απολαμβάνει, για τις υπηρεσιακές της επικοινωνίες, στην επικράτεια κάθε κράτους μέλους του παρόντος πρωτοκόλλου, την ίδια μεταχείριση που επιφυλάσσει η κυβέρνηση του κράτους αυτού σε κάθε ανάλογο διεθνή οργανισμό, όσον αφορά τις προτεραιότητες, τα ποσοστά και τα ταχυδρομικά και τηλεπικοινωνιακά τέλη, καθώς και τα ποσοστά συμμετοχής στις ειδήσεις στον Τύπο και το ραδιόφωνο.

2. Η υπηρεσιακή αλληλογραφία και οι λοιπές υπηρεσιακές επικοινωνίες της Εποπτεύουσας Αρχής ΕΖΕΣ δεν υπόκεινται σε λογοκρισία.

3. Η Εποπτεύουσα Αρχή ΕΖΕΣ έχει το δικαίωμα να χρησιμοποιεί κώδικες και να αποστέλλει και λαμβάνει αλληλογραφία μέσω του ταχυδρομείου ή σε σφραγισμένη συσκευασία με τις ίδιες ασυλίες και προνόμια που έχουν οι διπλωματικές αποστολές και αποσκευές.

ΜΕΡΟΣ ΙΙ ΤΑ ΜΕΛΗ, ΟΙ ΥΠΑΛΛΗΛΟΙ ΚΑΙ ΤΟ ΛΟΙΠΟ ΠΡΟΣΩΠΙΚΟ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ

Άρθρο 7

1. Τα μέλη της Εποπτεύουσας Αρχής ΕΖΕΣ, οι υπάλληλοι και το λοιπό προσωπικό της απολαύουν των ακόλουθων προνομίων και απαλλαγών:

α) της ετεροδικίας, ακόμη και μετά την αποχώρηση από τη θέση τους στην Εποπτεύουσα Αρχή ΕΖΕΣ, ως προς πράξεις στις οποίες προέβησαν κατά την άσκηση των καθηκόντων τους, συμπεριλαμβανομένου του γραπτού ή προφορικού λόγου. Η ετεροδικία δεν ισχύει, ωστόσο, στην περίπτωση τροχαίας παράβασης μέλους, υπαλλήλου ή άλλου μέλους του προσωπικού, ούτε στην περίπτωση που προκληθεί ζημία σε τρίτον από ατύχημα με όχημα με άλλο μεταφορικό μέσο, το οποίο ανήκε σε ή εχρησιμοποιείτο από μέλος, υπάλληλο ή μέλος του προσωπικού της Εποπτεύουσας Αρχής ΕΖΕΣ 7

β) του απαραβίαστου ως προς όλα τα υπηρεσιακά τους έγγραφα και στοιχεία 7

γ) της απαλλαγής από την εκπλήρωση κάθε εθνικής υποχρέωσης, συμπεριλαμβανομένης και της στρατιωτικής θητείας 7

δ) της εξαίρεσης, μαζί με τα μέλη τις οικογενειάς τους, από οποιοδήποτε μέτρο που περιορίζει τη μετακίνηση και τις διατυπώσεις εγγραφής στα μητρώα αλλοδαπών 7

ε) των διευκολύνσεων επαναπατρισμού, που χορηγούνται σε περίπτωση διεθνούς κρίσεως σε υπαλλήλλους διεθνών οργανισμών καθώς και στα μέλη των οικογενειών τους 7

στ) της απαλλαγής από κάθε εθνικό φόρο εισοδήματος στους μισθούς και τις αποδοχές που τους καταβάλλονται από την Εποπτεύουσα Αρχή ΕΖΕΣ, πλην των συνταξιοδοτικών ή άλλων παρόμοιων προνομίων. Τα κράτη μέλη του παρόντος πρωτοκόλλου επιφυλάσσονται του δικαιώματος να λάβουν υπόψη τους μισθούς και τις αποδοχές αυτές κατά τον καθορισμό του ύψους του φόρου που πρέπει να επιβληθεί στο εισόδημα από άλλες πηγές.

2. Η Εποπτεύουσα Αρχή ΕΖΕΣ καθορίζει τις κατηγορίες των υπαλλήλων και του λοιπού προσωπικού που πρόκειται να χρησιμοποιήσει δυνάμει της παραγράφου 1 και ενημερώνει σχετικά τα κράτη ΕΖΕΣ. Τα ονόματα των υπαλλήλων και του λοιπού προσωπικού που συμπεριλαμβάνονται στις ανωτέρω κατηγορίες γνωστοποιείται σε τακτικά διαστήματα στα κράτη ΕΖΕΣ.

Άρθρο 8

Πέραν των Προνομίων και ασυλιών που προβλέπονται στο άρθρο 7 παράγραφος 1, τα μέλη της Εποπτεύουσας Αρχής ΕΖΕΣ απολαύουν:

α) της ασυλίας ως προς τη σύλληψη και κράτηση, εκτός εάν συλληφθούν επ' αυτοφώρω να διαπράττουν, να αποπειρώνται να διαπράξουν ή να έχουν μόλις διαπράξει αδίκημα 7

β) της ετεροδικίας, της οποίας απολαύουν οι διπλωματικοί υπάλληλοι, ως προς τη δικαιοδοσία των αστικών και διοικητικών δικαστηρίων και την εκτέλεση, εξαιρουμένης της περίπτωσης πρόκλησης ζημίας με όχημα ή άλλο μεταφορικό μέσο που ανήκει ή είχε χρησιμοποιηθεί από μέλος της Εποπτεύουσας Αρχής ΕΖΕΣ 7

γ) πλήρους ετεροδικίας ως προς τη δικαιοδοσία των ποινικών δικαστηρίων, εξαιρουμένης της περίπτωσης τροχαίας παράβασης με όχημα ή άλλο μεταφορικό μέσο που ανήκει ή είχε χρησιμοποιηθεί από μέλος της Εποπτεύουσας Αρχής ΕΖΕΣ, με την επιφύλαξη του στοιχείου α) 7

δ) των τελωνειακών διευκολύνσεων όσον αφορά τις προσωπικές αποσκευές, που απολαύουν οι διπλωματικοί υπάλληλοι.

ΜΕΡΟΣ ΙΙΙ ΜΕΛΗ ΤΩΝ ΣΥΜΒΟΥΛΕΥΤΙΚΩΝ ΟΡΓΑΝΩΝ ΚΑΙ ΠΡΑΓΜΑΤΟΓΝΩΜΟΝΕΣ

Άρθρο 9

1. Τα μέλη των συμβουλευτικών οργάνων που επικουρούν την Εποπτεύουσα Αρχή ΕΖΕΣ στο έργο της απολαύουν, κατά την εκτέλεση των καθηκόντων τους για την Εποπτεύουσα Αρχή ΕΖΕΣ ή κατά την εκτέλεση αποστολών για λογαριασμό της, των ακόλουθων προνομίων και ασυλιών:

α) της ετεροδικίας, ακόμα και μετά το πέρας της αποστολής τους, όσον αφορά πράξεις στις οποίες προέβησαν κατά την άσκηση των καθηκόντων τους, συμπεριλαμβάνομενου του γραπτού ή προφορικού λόγου. Η ετεροδικία δεν ισχύει, ωστόσο, στην περίπτωση τροχαίας παράβασης μέλους του συμβουλευτικού σώματος ούτε στην περίπτωση που προκληθεί ζημία σε τρίτον από ατύχημα με όχημα με άλλο μεταφορικό μέσο, το οποίο ανήκε σε μέλος του συμβουλευτικού σώματος ή εχρησιμοποιείτο από αυτό 7

β) του απαραβίαστου ως προς όλα τα υπηρεσιακά τους έγγραφα και στοιχεία 7

γ) της απαλλαγής από κάθε περιορισμό ως προς τη μετακίνηση και από τις διατυπώσεις εγγραφής σε μητρώο αλλοδαπών 7

δ) της μεταχείρισης που αναγνωρίζεται και στους εκπροσώπους των αλλοδαπών κυβερνήσεων, που βρίσκονται σε προσωρινή αποστολή, όσον αφορά νομισματικές και συναλλαγματικές ρυθμίσεις.

2. Η παράγραφος 1 εφαρμόζεται και στους πραγματογνώμονες κατά τη διάρκεια ταξιδίων και κατά την εκτέλεση των καθηκόντων τους για λογαριασμό της Εποπτεύουσας Αρχής ΕΖΕΣ, καθώς και στους εκπροσώπους της Επιτροπής των Ευρωπαϊκών Κοινοτήτων και των κρατών μελών της Κοινότητας, οι οποίοι συμμετέχουν στις εργασίες των συμβουλευτικών οργάνων που αναφέρονται στην παράγραφο 1.

ΜΕΡΟΣ IV ΓΕΝΙΚΕΣ ΔΙΑΤΑΞΕΙΣ

Άρθρο 10

1. Η Εποπτεύουσα Αρχή ΕΖΕΣ έχει την υποχρέωση να άρει την ασυλία της σε κάθε περίπτωση που κρίνει ότι η ασυλία παρεμποδίζει τη δικαιοσύνη και ότι η άρση της δεν είναι αντίθετη προς τα συμφέροντα της Αρχής.

2. Τα προνόμια και οι ασυλίες χορηγούνται στα μέλη, τους υπαλλήλους και το λοιπό προσωπικό προς το συμφέρον της Εποπτεύουσας Αρχής ΕΖΕΣ και όχι προς το προσωπικό όφελος των ατόμων. Η Εποπτεύουσα Αρχή ΕΖΕΣ έχει το δικαίωμα, αλλά και την υποχρέωση να άρει την ασυλία μέλους, υπαλλήλου ή άλλου μέλους του προσωπικού σε κάθε περίπτωση που η ασυλία, κατά την γνώμη της, θα παρεμπόδιζε το έργο της δικαιοσύνης, ενώ η άρση της δεν θα ήταν αντίθετη προς τα συμφέροντα της Αρχής.

Άρθρο 11

Τα κράτη μέλη του παρόντος πρωτοκόλλου δεν υποχρεούνται να χορηγήσουν τα προνόμια και τις ασυλίες που αναφέρονται στο άρθρο 7 παράγραφος 1 στοιχεία γ), δ) και ε) στους υπηκόους ή τους μόνιμους κατοίκους τους.

Άρθρο 12

Οι διατάξεις του παρόντος πρωτοκόλλου δεν αποκλείουν το δικαίωμα κάθε κράτους μέλους να λαμβάνει όλα τα προληπτικά μέτρα που κρίνει αναγκαία για την ασφάλειά του.

Άρθρο 13

Εάν κράτος μέλος του παρόντος πρωτοκόλλου κρίνει ότι έχει γίνει κατάχρηση προνομίου ή ασυλίας που χορηγείται με το παρόν πρωτόκολλο, διεξάγονται διαβουλεύσεις μεταξύ του κράτους αυτού και της Εποπτεύουσας Αρχής ΕΖΕΣ προκειμένου να διαπιστωθεί εάν έγινε πράγματι τέτοια κατάχρηση και, σε καταφατική περίπτωση, για να διασφαλίσουν ότι δεν θα επαναληφθεί. Εάν ένα κράτος κρίνει ότι οποιοδήποτε πρόσωπο έχει κάνει κατάχρηση προνομίου ή ασυλίας που του έχει χορηγηθεί δυνάμει του παρόντος πρωτοκόλλου, μπορεί να ζητήσει από το πρόσωπο αυτό να εγκαταλείψει το έδαφος του.